kardosdrur/scandi-wiki huggingface dataset:
Villestofte

Villestofte er en bydel i Odense, beliggende 7 km nordvest for centrum. Den hører til Paarup Sogn. Paarup Kirke ligger 1½ km sydøst for Villestofte i Paarup, som Villestofte er vokset sammen med. Rydså afgrænser bydelen fra Paarup og Snestrup. Mod vest er Villestofte vokset sammen med Korup via bebyggelsen langs Rugårdsvej.

Faciliteter 
Villestofte Plejecenter fra 1974 er delt op i 8 huse med 9-10 2-rumslejligheder i hvert.

Historie 
Den gamle landsby Villestofte, som havde to møller, lå omkring den østligste del af Tyrsbjergvej og dens udmunding i Rugårdsvej. Herfra har bydelen bredt sig mod syd, hvor der er bygget parcelhuse i de tidligere æbleplantager. Mod nordøst ligger et lidt afsondret kvarter med andelsboligforeningen Villestoftehaven, boligforeningsafdelingen Villestoftehegnet og ejerboligerne i Villestoftemarken og Villestoftedalen.

Jernbanen 
Villestofte havde station på Nordvestfyenske Jernbane (1911-66). I 1937 blev stationen nedrykket til trinbræt. Stationsbygningen er bevaret på Vesterløkken 29. Banetracéet er bebygget gennem Villestofte, men bevaret uden for bebyggelsen som den asfalterede cykel- og gangsti Langesøstien fra Tyrsbjergvej mod sydøst til Odense og fra Vesterløkken mod nordvest til Korup.

Noter

Eksterne kilder/henvisninger 
 Paarup Lokalhistoriske Arkiv: Villestofte
 Geodatastyrelsen: Høje målebordsblade 1842-1899 og lave målebordsblade 1901-1971

Bydele i Odense
Schaerbeek Station

Schaerbeek Station er en belgisk jernbanestation i Bruxelles (Schaerbeek). Stationen åbnede i 1887.

Jernbanestationen har 13 spor. Jernbanelinjer 25-27 (mod Antwerpen), 26 (mod Halle), 28 (mod Bruxelles-Syd), 36 (mod Liège), 36c (mod Lufthavnen Zaventem), 36n (mod Leuven), og 161 (mod Namur) stammer fra denne station. Tog, der standser på Schaerbeek station, kør mod Antwerpens Hovedbanegård (fra spor 6), Bruxelles-Syd (fra spor 5), Leuven station (fra spor 11 eller 12), Braine-le-Comte station (fra spor 7 eller 9), Mouscron station (fra spor 13 eller 15) og Saint-Ghislain station (fra spor 9).

Det blev besluttet at oprette et nationalt jernbanemuseum i en del av Schaerbeek stationens hovedbygning. Museet skal åbne i 2014.

Dette er et historisk valg, den første jernbanestrækning i det kontinentale Europa (Bruxelles-Mechelen 1835) gik igennem Schaerbeek.

Jernbanestationer i Belgien
Schaerbeek
Etableret i 1887
Horsetidsel

 

Horsetidsel (Cirsium vulgare) er en toårig plante i kurvblomst-familien. Den når en højde på op til 150 cm, og den blomstrer fra juli til september.

Beskrivelse 
Første år udvikles en bladroset med en kraftig pælerod. Andet år udvikles den blomsterbærende stængel. Bladhovedtidslen horsetidsel bliver normalt indtil 1,5 meter høj og er ofte grenet foroven. Stænglen er stift opret, grågrøn og spindelvævhåret. Den har kraftig tornede, nedløbende bladvinger. Bladene er lancetformede og fjersnitdelte med mere eller mindre fligede endeafsnit, som bærer kraftige, gule torne i forlængelse af bladnerverne og er noget nedløbende på stænglen, som er hvidfiltede på undersiden, grågrønne og stivhårede på oversiden.

Kurvene er lyslilla, sjældnere hvidlige. Frugten er 3-5 mm lang og med 2-3 cm lang, fjerformet fnok. Dens blomster bestøves af insekter, især bier.

Kendetegn 
Kurvene er 3-4 cm brede og sidder enligt for enden af grenene. Kurvbladene er smalt lancetformede, grå og spindelvævhårede og med en lang udstående, stiv torn i spidsen. Horsetidsel er dog meget variabel i højde og i graden af behåring. Især unge bladrosetter kan være meget tæt hårede.

Voksested 
Den foretrækker en næringsrig jord på lyse pladser i en tør til middelfugtig kvælstofrig bund på rydninger, langs veje, på brakmarker, græsmarker osv.

Horsetidsel er almindelig i hele landet, men især på Øerne og i Østjylland.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

 Felthåndbogen på www.fugleognatur.dk

Kurvblomst-familien
Det Forenede Rusland

Det forenede Rusland eller Forenet Rusland (, ) er et russisk politisk parti, der beskriver sig som et midterparti. Partiet blev stiftet den 1. december 2001 som Putins støtteparti.
 
I starten fungerede partiet kun som Putins støtteparti, der skulle sikre, at Putin vandt præsidentvalgene. Den 15. april 2008 accepterede Putin udnævnelsen som formand for partiet, skønt Putin aldrig har været medlem af selve partiet.

Partiet vil som udgangspunkt beholde en stærk og forenet stat med en stabil økonomi. Derudover vil partiet styrke Ruslands militær, holde styr på massemedierne og sidst men ikke mindst forbedre de generelle levevilkår og den offentlige velfærd.

Partiet er berygtet og beskyldt for udemokratiske fremgangsmåder og er blandt andet af Aleksej Navalnyj blevet beskyldt for at være "skurernes og tyvenes parti" (). Dette omfatter bl.a. forfølgelse af kritikere, forbud mod modstridende partier og Putins halvering af Kommunistpartiets indflydelse. Dog har partiet også samarbejdet meget med Kommunistpartiet.

Partiet fik 37 procent af stemmerne ved parlamentsvalget i 2003. Ved parlamentsvalget den 2. december 2007 kom fire partier ind i Statsdumaen. Det forenede Rusland fik 64,3 procent af stemmerne, imod kommunistpartiets 11,57, LDPR's 8,14 og Retfærdigt Ruslands 7,74 procent.

Referencer

Eksterne henvisninger 

 Forenede Ruslands hjemmeside 

Politiske partier i Rusland
Jyrki Katainen

Jyrki Katainen (født 14. oktober 1971 i Siilinjärvi, Finland) er en finsk politiker, der var Finlands statsminister fra 2011 til 2014 og formand for partiet Samlingspartiet.
Katainen dannede regering i juni 2011 bestående af 6 partier.

Som Finlands finansminister var han velanset, og Financial Times kårede ham flere år i træk til den bedste finansminister blandt 19 EU-lande.

Ved det finske Riksdagsvalg i 2014 gik Katainens parti tilbage i lighed med to andre store partier, mens Sannfinländarna fik flest stemmer.
Med Katainens 24.000 personlige stemmer blev han slået både af Sannfinländarnas formand Timo Soini, der fik over 43.000 personlige stemmer, og af den finske udenrigsminister fra hans eget parti Alexander Stubb med lige godt 42.000 stemmer.
Det lykkedes ham dog at etablere en flerpartiregering med ham selv i spidsen.

Som statsminister var Katainens positiv indstillet overfor EU.
Han ønskede en dybere og fair europæisk integration.
I 2012 holdt han dog Finland ude fra den gruppe EU-lande der ønskede en Tobin-skat,
og i 2011 havde han krævet pant i Grækenland for at lade Finland deltage i en græsk redningspakke i forbindelse med Finanskrisen.

Mens Katainen var statsminister afsløredes i 2013 en omfattende spionage rettet mod hans udenrigsministerium; en situation som han betegnede som yderst alvorlig.

I april 2014 meddelte Katainen at han ville træde tilbage som partiformand og statsminister i juni.
Han begrundede det med at hans parti behøvede nye idéer efter hans ti år som partiformand.
Partiet ville dermed kunne få kørt en anden leder i stilling til det finske riksdagsvalg i 2015, som Katainen ikke agtede at stille op til.
Han ville heller ikke stille op til Europa-Parlamentet, men var interesseret i en international post, så som EU-kommissær, og det gættedes også på at han havde blikket rettet mod posten som EU-kommisionsformand.
I juli 2014 blev han valgt af Europa-Parlamentet som EU-kommissær.

Baggrund 
Han er gift med Mervi Katainen, som han har 2 børn sammen med. Udover sit modersmål finsk, taler han også flydende engelsk og svensk.

Henvisninger

Eksterne henvisninger 

 Jyrki Katainen's home page 
 National Coalition Party of Finland 

Finansministre fra Finland
Statsministre fra Finland
Europa-Kommissærer fra Finland
Europa-Kommissærer 2014-2019
Europa-Kommissærer 2009-2014
Nøjsomhed

Nøjsomhed kan henvise til:

 Nøjsomhed (herregård) - en herregård når Maribo på Lolland
 Nøjsomhed (landsted) - et tidligere landsted på Østerbrogade i København
Torslunde (Lolland Kommune-Købelev Sogn)

Torslunde er en lille bebyggelse på det nordvestlige Lolland, beliggende i Købelev Sogn ved Langelandsbælt og med udsigt til øen Vensholm. Bebyggelsen ligger i Lolland Kommune og tilhører Region Sjælland.

Der findes en lille havneplads ved lokaliteten.

Lokaliteter i Lolland Kommune
Torslunde

Torslunde er navnet på flere danske steder:
 Torslunde (Holbæk Kommune) – en bebyggelse i Kundby Sogn, Holbæk Kommune på Nordvestsjælland
 Torslunde (Ishøj Kommune) – en landsby i Torslunde Sogn (Ishøj Kommune), Ishøj Kommune på Nordøstsjælland
 Torslunde (Lolland Kommune-Købelev Sogn) – en bebyggelse i Købelev Sogn, Lolland Kommune på Lolland
 Torslunde (Lolland Kommune-Torslunde Sogn) – en bebyggelse i Torslunde Sogn (Lolland Kommune), Lolland Kommune på Lolland
Italiens håndboldlandshold (damer)

Italiens håndboldlandshold er det italienske landshold i håndbold for kvinder. De bliver reguleret af Federazione Italiana Giuoco Handball, og deltager også i internationale håndboldkonkurrencer.

Holdet deltog under VM 2001, hvor de kom på en 16. plads.

Kilder 

Håndboldlandshold (damer)
Kvindehåndboldlandshold
Folkekommissærernes råd

Folkekommissærernes råd (; ) også kendt under forkortelsen Sovnarkom () var navnet på den sovjetiske regering fra oprettelsen den 25. oktober (7. november efter den gregorianske kaldener) 1917 til 1946, hvor den sovjetiske regering skiftede navn til ministerrådet. Rådet fungerede som regering for den russiske føderative sovjetrepublik RSFSR indtil 1922, hvor  Sovjetunionen blev oprettede som en føderativ stat. 
Navnet blev udtænkt af Lev Trotskij i et forsøg på at undgå de mere borgerlige termer, benyttet af bourgeoisiet, som minster og kabinet. Et ministerium kom derfor til at hedde et folkekommissariat.

Liste over medlemmer af det første råd 
 Formand: Lenin
 Folkekommissær for indre anliggender: Rykov
 Folkekommissær for landbrug: Milutin
 Folkekommissær for arbejde: Sjljapnikov
 Folkekommissær for handel og industri: Nogin
 Folkekommissær for uddannelse: Lunatjarskij
 Folkekommissær for finanser: Stepanov
 Folkekommissær for udenrigsaniggender: Trotskij
 Folkekommissær for retlige forhold: Lomov
 Folkekommissær for fødevarer: Teodorevitj
 Folkekommissær for post og telegrafi: Glebov
 Folkekommissær for nationale anliggender: Stalin

Sovjetunionens politik
Sif Ruud

Sif Einarsdotter Ruud Fallde (6. maj 1916 i Stockholm i Sverige – 15. august 2011 i Stockholm i Sverige) var en svensk skuespiller, med professors namn fra 2000.

Ruud var datter af aktuar Einar Ruud og Inez Engström. Faderen døde i 1915, inden Sif fødtes. Sammen med en storesøster voksede Sif op på Kungsholmen i Stockholm. Da hun var seks år gammel giftede moderen sig igen. Familien flyttade til Skogstorp udenfor Eskilstuna. Stedfaderen var ingeniør, men da han gennem forskellige tabsgivende forretninger gjorde det af med konens penge, måtte familien leve under knappe forhold. Efter fire år flyttede Sif Ruud og hendes mor tilbage til Stockholm.

Sif Ruud blev gift med manuskriptforfatteren Sune Bergström og fødte sit første barn i 1944. De blev skilt og hun giftede sig i 1954 med Per-Olof Fallde (1924–2007). Hun fik to børn.

Sif Ruud har optrådt både på teaterscener rundt om i Sverige samt i mere end 140 spillefilm og tv-serier. I 1958 tildeltes Ruud Svenska Teaterförbundets guldmedalje. I 1964 tildeltes hun O'Neill-stipendiet. I 1979 vandt hun en Guldbagge for sin rolle i En vandring i solen og 1995 for rollerne i Pensionat Oskar og Stora och små män. I 2000 tildeltes hun professors namn for "sine karakterroller fyldte af medfølelse og kraft".

Filmografi

Kilder

Kildehenvisninger

Eksterne henvisninger 

 

Personer fra Stockholm
Skuespillere fra Sverige
Killala

Killala (irsk Cill Ala) er en landsby med 750 indb. (2008) i Irland. Den ligger i den nordøstlige del af County Mayo i provinsen Connacht, omkring 10 kilometer nord for byen Ballina på vestsiden af bugten Killala Bay. Killala er hovedsæde for bispedømmet Killala.

Killala Community Centre er et idrætscenter for håndbold, fodbold, badminton, volley ball, squash og tennis. Centeret har køkkenfaciliteter, mødelokaler, turistkontor og kommunekontor.

Historie 
Killalas historie går tilbage til et tidligere klosterbeboelse fra det 12. århundrede. Fra denne tid er Rundetårnet bevaret.

1798 landede en fransk landgangstrop under General Humbert med 1.000 soldater i havnen Killcumin, nord for Killala. Landingens formål var at støtte opstanden "The Irish Rebellion of 1798" også kald United Irishmen Rebellion. Killala blev ligesom Ballina, besat af franskmændene. Mindetavler om landgangen kan i nutiden ses i Killcumin, Killala og Ballina.

Seværdigheder 

 Det 25 meter høje restaurerede Rundetårn fra det 12. århundrede.
 Den anglikanische Domkirke bygget 1670
 Moyne Abbey – Et tidligere Franziskanerkloster, (ruin)
 Rosserk Friary – Et tidligere Franziskanerkloster, (ruin)
 Ratfran Abbey – Et tidligere Dominikanerkloster, (ruin)

Eksterne henvisninger 

 Killala
 Killala online

Byer i Irland
Vindeby (Lolland Kommune)

Vindeby er en landsby på det nordvestlige Lolland, beliggende 6 km vest for Horslunde, 12 km nord for Nakskov og 34 km nordvest for kommunesædet Maribo. Landsbyen hører til Lolland Kommune og ligger i Region Sjælland.

Vindeby hører til Vindeby Sogn, og Vindeby Kirke ligger i den sydlige del af landsbyen.

Faciliteter 
Vindeby-Onsevig Borgerforening driver Vindeby Forsamlingshus, som har en stor sal til 80 personer og en lille sal til 40 personer samt service til 70 personer. Landsbyen har også et cafeteria.

Historie

Vindeby Mølle 
Vindeby Mølle ligger 1 km sydvest for Vindeby. Den er opført som hollandsk vindmølle i 1824, hvor den erstattede en stubmølle, der var brændt året før. Møllen blev fredet i 1959. Den sidste møller drev den indtil 1993, men den var allerede i 1986 overdraget til Vindeby Møllelaug til restaurering. I 1989 kom der gang i restaureringsarbejdet, som stod på i 10 år, og Vindeby Mølle blev (gen)indviet som fuldt funktionsdygtig mølle 25. april 1998.

Der er bevaret så meget som muligt af de gamle tømmerkonstruktioner, og kun møllehatten, vingerne, omgangen og yderbeklædningen er nykonstrueret ud fra de originale forlæg. Vindeby Mølle er speciel ved sin svære konstruktion og den usædvanlige portgennemkørsel i østsiden. Møllen havde nemlig stampeværk, som forårsagede kraftige vibrationer og optog pladsen midt i møllen, hvor der ellers normalt var gennemkørsel. Stampeværket har formentlig været anvendt til knusning af dyreknogler til benmel, men var kun i brug den første snes år efter opførelsen af møllen.

Jernbanen 
Vindeby beskrives således af Trap i 1899: "Vindeby (gml. Form Wyndesæby) med Kirke, Præstegd., Skole, Fattiggaard (opr. 1866, Plads for 36 Lemmer), Puggaards Stiftelse (opr. 1872 af Grosserer R. Chrf. P. med Fribolig for 3 enlige Kvinder), Mølle, Bageri og Andelsmejeri;" Målebordsbladet fra jernbanens tid viser desuden forsamlingshus og lægebolig.

Vindeby havde station på Nakskov-Kragenæs Jernbane (1915-67). Stationen fik navnet Onsevig efter den nærliggende vig, fordi navnet Vindeby var optaget af Vindeby trinbræt på Langelandsbanen og Vindeby på Tåsinge. Nord for Onsevig havde man i 1858 oprettet Onsevig udskibningssted, og her kom der kro og købmandsforretning.

Stationen havde krydsnings-/læssespor øst for stationsbygningen. Den er bevaret på Toftevej 122.

Noter

Eksterne kilder/henvisninger 

 Vindeby Mølle
 , s. 194
 Geodatastyrelsen: Høje målebordsblade 1842-1899 og lave målebordsblade 1901-1971

Lokaliteter i Lolland Kommune
Foreningen Af Danske Spiludviklere

Foreningen af Danske Spiludviklere er også kendt som International Game Developers Association Denmark eller IGDA DK. Foreningen er stiftet i 2006 og har siden da arbejdet for computerspilsbranchens interesse i Danmark.

Foreningens aktiviteter inkluderer Nordic Game Jam, der har været en stor inspirationen til mange Game Jam's verden over under Global Game Jam.

Kilder 

Foreninger fra Danmark
Etableret i 2006
Aivars Lembergs

Aivars Lembergs (26. September 1953 i Jēkabpils i Lettiske SSR) er en lettisk politiker og iværksætter. Lembergs er siden 1988 borgmester i Ventspils.

I årene fra 1961 til 1972 gik Lembergs på Jēkabpils 1. mellemskole, og i 1977 dimiterede han fra Letlands Universitets økonomiske fakultet som kvalificeret økonom med speciale i produktionsplanlægning. Lembergs var medlem af Letlands Kommunistparti frem til 1990. I 1988 blev han for første gang valgt til byrådet i Ventspils, hvor han udnævntes til formand for byens folkedelegeredes råd; eller reelt som byens borgmester. Lembergs er siden blevet genvalgt til posten fem gange, siden 1997 som repræsentant for sit eget parti Latvijai un Ventspilij (For Letland og Ventspils).

Aivars Lembergs og hans familie anses for at være de rigeste indbyggere i Letland, med anslåede værdier for mellem 40 til 200 millioner lats. Lembergs har i flere omgange siden 2007 været anholdt, anklaget og i husarrest for blandt andet bestikkelse, pengevask og magtmisbrug. Han har fået betegnelsen som en af Letlands oligarker.

Aivars Lembergs er siden den 18. februar 2000 Kommandør af Trestjerneordenen.

Kildehenvisninger

Eksterne henvisninger 
 Biografi hos gramata21.lv 

Personer fra Jēkabpils
Politikere fra Letland
Erhvervsfolk fra Letland
Kommandører af Trestjerneordenen
Dagens Industri

Dagens Industri (DI) er et svensk erhvervsorienteret dagblad, som etableredes i 1976 og udgives af Bonnier-koncernen gennem Bonnier Business Press. DI findes også som internetavisen di.se, og som tv-kanalen DiTV.

Dagens Industri inkluderer også weekend-sektionen DI Weekend, der udkommer fredag. DI Weekend udkom første gang i 2002 og havde i 2007 330.000 læsere. I efteråret 2009 udkom den første udgave af magasineet DI Dimension. Søstermagasinet Diego udkom på månedsbasis 2005–08 og var rettet mod yngre læsere.

DI's oplag var på 102.200 eksemplarer i 2009. Antallet af læsere var på 377.000 i 2011.

Kildehenvisninger

Eksterne henvisninger 
 Virksomhedens hjemmeside 
 di.se 
 DiTV 

Etableret i 1976
Aviser fra Sverige
Bonnier
Chrobrów

Chrobrów (, ) er en landsby i de administrative distrikt Gmina Żagań, i Powiat żagański, Województwo lubuskie, i de vestlige Polen. Landsbyen ligger 5 km syd-øst for Żagań og 41 km syd for Zielona Góra.

Før 1945 var området en del af Landkreis Sprottau i provinsen Niederschlesien, Tyskland.

Umiddelbart sydvest for byen lå under 2. verdenskrig krigsfangelejeren Stalag Luft III.

Indbyggere:
 1933 – 493
 1939 – 609

Fra 1975 til 1998 lå området i provinsen Zielona Gora.

Se også 
 Territoriale ændringer i Polen efter Anden Verdenskrig

Kilder 

Byer i Polen
Tidligere tyske byer
Confédération Africaine de Handball

Confédération Africaine de Handball (CAHB) er det afrikanske håndboldforbund. Forbundet blev etableret i 1973 efter det andet afrikanske mesterskab i håndbold i Lagos, Nigeria og organiserer de nationale håndboldforbund i Afrika. CAHB arrangerer blandt andet de afrikanske mesterskaber i håndbold og deres hovedkvarter ligger i Abidjan, Elfenbenskysten og har 45 medlemsnationer.

Verdensrangliste

Herrer

Damer

Eksterne henvisninger 
 CAHB's hjemmeside   

Etableret i 1973
Håndboldforbund
Meet Dave

Meet Dave (tidligere Starship Dave) er en amerikansk filmkomedie fra 2008, skrevet af Bill Corbett og Rob Greenberg og instrueret af Brian Robbins. 

Filmen handler om en gruppe små menneskelignende rumvæsner, der søger en måde at redde deres fordømte verden på. Eddie Murphy spiller mennesket, som rumvæsenerne bruger som rumskib (rumskibet "Dave"), samt skibets kaptajn. Indspillingerne begyndte i marts 2007 og sluttede i juni 2007.

Rolleliste

Eksterne henvisninger 
 

Amerikanske film fra 2008
Komediefilm fra USA
Science fiction-film fra USA
Våbensted

Våbensted er en lille landsby på det østlige Lolland, beliggende i Våbensted Sogn med ca. 3 kilometer til Sakskøbing og 5 kilometer til Maribo. Den ligger i Guldborgsund Kommune og tilhører Region Sjælland.

I landsbyen finder man Våbensted Kirke.

Olieeftersøgning 2013 

I starten af januar 2013 påbegyndte et engelsk olieselskab eftersøgning af olie nær byen. Det er det danske selskab DK-Consult, som i et samarbejde med Nordsøfonden og to amerikanske selskaber forestår undersøgelserne. Det forventes at der inden juli 2013 vil foreligge et svar på, om der er fundet nok olie til en egentlig produktion.

Referencer 

Lokaliteter i Guldborgsund Kommune
Arnar Jónsson

Arnar Freyr Jónsson (født 25. juni 1983 i Reykjavík) er en islandsk basketballspiller.

Jónsson spiller for Keflavík SC. Han er 184 cm høj og vejer 75 kg.

Kilder 

Basketballspillere
Sportsfolk fra Island
Jónsson

Jónsson er et islandsk og færøsk patronym, der betyder søn af Jón. Den kvindelige form er Jónsdóttir, datter af Jón. Uden for Island anvendes det også som et almindeligt efternavn, fortrinsvis af folk af islandsk afstamning.

Bærere af navnet 
 Arnar Jónsson (skuespiller) (born 1943) – islandsk skuespiller
 Arnar Jónsson (døsr 1983) – islandsk basketballspiller
 Bjarni Jónsson (født 1920) – islandsk matematiker og logiker
 Bjarni Jónsson (maler) (1934-2008) – islandsk maler
 Björn Jónsson (1846-1912) – islandsk statsminister
 Eggert Jónsson (født 1988) – islandsk fodboldspiller
 Einar Jónsson (1874-1954) – islandsk skulptør
 Emil Jónsson (1902-1986) – islandsk statsminister
 Finnur Jónsson (filolog) (1858-1934) – islandsk filolog
 Helgi Jónsson (1867-1925) – islandsk botaniker
 Hjálmar Jónsson (fodboldspiller) (born 1980) – islandsk fodboldspiller
 Jóhannes Jónsson – islandsk erhvervsmand
 Kristján Jónsson (1852-1926) – islandsk statsminister
 Magnús Jónsson (arkitekt) – islandsk arkitekt
 Ríkarður Jónsson (1888-1972) – islandsk skulptør
 Ríkharður Jónsson (født 1929) – islandsk fodboldspiller
 Sigurður Jónsson (født 1966),islandsk fodboldspiller og træner
 Sævar Jónsson (født 1957) – islandsk fodboldspiller
 Todi Jónsson (født 1972) – færøsk fodboldspiller
 Ásgrímur Jónsson (1876-1958) – islandsk maler

Se også 
 Jonsson
 Jönsson
 Jónsdóttir
Asiatisk leopardkat

Den asiatiske leopardkat (latin: Prionailurus bengalensis), også kaldet asiatisk dværgtigerkat eller blot leopardkat, er et lille kattedyr, der er almindeligt og vidt udbredt i Asien. Leopardkatten lever fortrinsvis af mus, der især jages om natten.

Katten har fået sit navn efter de leopardlignende pletter.

Udbredelse 
Arten lever i det sydlige og sydøstlige Asien. Den findes i dele af Indien, vestpå til Pakistan og Afghanistan, i Himalayas forbjerge, gennem det meste af Kina og nordpå til Korea og det russiske fjernøsten. Sydpå findes den gennem hele Sydøstasien, inklusiv øerne Sumatra, Java, Borneo og Taiwan. Det er det eneste vilde kattedyr i Japan, hvor den findes på øerne Tsushima og Iriomote, og på Filippinerne, hvor den findes på øerne Palawan, Panay, Negros og Cebu.

Se også 
 Bengalkat
 Iriomote-kat

Kilder og eksterne henvisninger 

 Leopard Cat  Feline Conservation Federation.

Leopardkat
Kattefamilien
Nick Svendsen

Nick Svendsen (født 1. oktober 1992 i Horne) er dansk fodboldspiller, der fra maj 2015 spiller for den islandske klub UMF Sindri. Han kan både spille i forsvaret og på midtbanen.

Referencer

Eksterne henvisninger 
 Spillertruppen  på Blokhus FCs hjemmeside

Fodboldspillere fra Danmark
Fodboldspillere fra Jammerbugt FC
Fodboldspillere fra UMF Sindri
Personer fra Jylland
Præsidentklosteret

Præsidentklosteret i Slesvig-Lolfod blev opført i 1656 af den gottorpske kansler og senere regeringspræsident Kielmann af Kielmannsegg og fungerede i mange år som byens fattighus. Ifølge stiftelsesdokumentet fra 1663 var klosterets tolv kamre tiltænkt fem mænd og fem kvinder samt tjenestefolk fra Gottorp Slot. I midten af bygningen blev der opbygget et kapel med sengotisk alter og barok skab-orgel. 

I 1931/32 kom præsidentklosteret i kommunens hænder. Østfløjen huser siden 1975 et museum til minde om de tyske fordrevne. I den 1995 nyrenoverede vestfløj blev der indrettet et enestående artotek med outsiderkunst.

Eksterne henvisninger
Bymuseum Slesvig/Museum for Outsiderkunst

Slesvig by
Bygninger, konstruktioner og anlæg i Tyskland